Πως θα σου φαινόταν εάν σου δινόταν η ευκαιρία να παράγεις μόνος σου το ρεύμα που καταναλώνεις στο σπίτι σου, εξοικονομώντας ένα σημαντικό ποσό των οικογενειακών σου δαπανών και αυξάνοντας ταυτόχρονα και την αξία του ακινήτου σου; Και εάν, επιπλέον, η ενέργεια που θα χρησιμοποιούσες ήταν φιλική στο περιβάλλον, συμβάλλοντας με τον τρόπο αυτό στην αντιμετώπιση της κλιματικής αλλαγής;

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Στο ψυχιατρείο της Λέρου οι ασθενείς συνυπάρχουν με πρόσφυγες και μετανάστες, καθιστώντας τις συνθήκες περίθαλψης των ασθενών και φιλοξενίας των προσφύγων και μεταναστών επικίνδυνες, καταγγέλει η Πανελλήνια Ομοσπανδία Εργαζομένων στα δημόσια νοσοκομεία.Η ΠΟΕΔΗΝ αναφέρει συγκεκριμένα πως 1500 πρόσφυγες και μετανάστες συνυπάρχουν με τους 154 νοσηλευόμενους ψυχικά ασθενείς του Ψυχιατρικού Νοσοκομείου και δημοσιεύει φωτογραφίες από τις δύσκολες συνθήκες.Αναλυτικά, η ΠΟΕΔΗΝ καταγγέλλει:«Το hot spot της Λέρου φιλοξενείται σε κτήρια εντός του Ψυχιατρικού Νοσοκομείου. 1500 πρόσφυγες και μετανάστες συνυπάρχουν με τους 154 νοσηλευόμενους ψυχικά ασθενείς του Ψυχιατρικού Νοσοκομείου και δίπλα είναι η Ναυτική Βάση.Τώρα που η κυβέρνηση αποφασίζει για την μετεγκατάσταση χιλιάδων προσφύγων και μεταναστών από τα νησιά επιβεβλημένη είναι η λήψη απόφασης για κατάργηση του hot spot που στεγάζεται σε κατάλληλα κτίρια εντός του Ψυχιατρικού Νοσοκομείου Λέρου, για θεραπευτικούς λόγους αλλά και για λόγους εθνικού συμφέροντος.Εντός του Ψυχιατρικού Νοσοκομείου της Λέρου εγκαταστάθηκαν υποτίθεται για λίγο καιρό πρόσφυγες και μετανάστες που σταδιακά εξελίχθηκε σε κανονική ανοικτή δομή φιλοξενίας. Με το ζόρι εκεί χωράνε 750 άτομα και τώρα φιλοξενούνται πάνω από 1500.Στην αρχή του Ψυχιατρικού Νοσοκομείου βρίσκονται τα νοσηλευτικά τμήματα στα οποία περιθάλπονται 154 ασθενείς ψυχικά πάσχοντες, στη μέση του Ψυχιατρικού Νοσοκομείου είναι η ανοικτή δομή φιλοξενίας των μεταναστών και των προσφύγων και αμέσως μετά η Ναυτική Βάση με σημαντικές υποδομές της εθνικής μας άμυνας.Συνεχώς φθάνουν νέοι πρόσφυγες και μετανάστες οι οποίοι φιλοξενούνται πια σε τρία κτήρια εντελώς ακατάλληλα, ετοιμόρροπα όπως διέγνωσαν οι Τεχνικές Υπηρεσίες.Στο hot spot γίνονται επεισόδια μπροστά στους ασθενείς, παρενοχλούνται οι ασθενείς, μπαίνουν φωτιές, δρουν ανεξέλεγκτα, αναπτύσσονται παραβατικές συμπεριφορές με αποτέλεσμα να κινδυνεύει η ζωή των νοσηλευόμενων ασθενών. Οι συνθήκες υγιεινής απαράδεκτες.Είναι επιβεβλημένη η κατάργηση του hot spot και η άμεση μετεγκατάσταση των προσφύγων και μεταναστών. Ένα Ψυχιατρικό Νοσοκομείο δεν μπορεί να συστεγάζονται και να λειτουργεί μαζί με 1500 μετανάστες και πρόσφυγες. Είναι εντελώς αντιθεραπευτικό και κινδυνεύουν οι ασθενείς.Το Σωματείο Εργαζομένων του Ψυχιατρικού Νοσοκομείου και ΓΝ Λέρου έχει υποβάλλει μηνυτήριες αναφορές για την τραγική κατάσταση που επικρατεί τα τελευταία τρία χρόνια χωρίς αποτελέσματα.Καλούμε τις πολιτικές ηγεσίες των Υπουργείων Υγείας, Μεταναστευτικής πολιτικής και Εθνικής Άμυνας να παρέμβουν άμεσα για την μετεγκατάσταση των προσφύγων και μεταναστών».